ઓ મા… શાના અવાજો આવે છે આટલા બધા! અરે પપ્પા, કેમ ઘાંટા પાડો છો આટલા બધા? મમ્મીએ કંઈ ગુનો કર્યો છે!? અરે આમ પટ્ટો લઈને તે કંઈ મમ્મીને મરાતી હશે! દાદા-દાદી તમે બોલવાનું બંધ કરો હવે… કાનના કીડા ખરી જાય એવી ગાળો બોલતા શરમ નથી આવતી તમને? અને ફોઈ તારા મોં પર તો થૂંકું છું હું અહીં અંદર બેઠી-બેઠી… હું તો ત્રીજા નંબરની… પણ તું… તું તો નંબર પાંચ… મારા બાપની પાંચમી બહેન… અને મારા દાદાની પાંચમી દીકરી… તું જ મરને! છેવટે ઢાંકણીમાં પાણી લઈને તો ડૂબી મર! અને કાકી, તમારા જોડિયા દીકરાને લઈને તમે આ ટાણે તમારા બેડરૂમમાં ભરાઈ ગયા છો!? તમારી સહિયર જેવી મારી માને અટાણે એકલી મૂકી દીધીને!?